Ռոսը չի հրապարակել Ռուսաստանի հետ իր կապերի մասին տեղեկությունն այն ժամանակ, երբ Սենատը քննարկում էր իր թեկնածությունն այս պաշտոնին: Նրա կապերի մասին հայտնի դարձավ օրերս Բերմուդայում գտնվող Appleby օֆշորային իրավաբանական ընկերության փաստաթղթերի արտահոսքից, հայտնի որպես Paradise Papers: Ընկերությունը խորհրդատվական ծառայություններ էր մատուցում ֆինանսական վերնախավի ներկայացուցիչներին, երբ նրանք փորձում էին թաքցնել եկամուտը՝ հարկային պարտավորություններից խուսափելու համար: